|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus** – nuorodos tekste, bereikalingi tarpai ref taguose ir prieš juos, nereikšminga trivia**Jei galite, sutvarkykite.** |

**Tualetinis popierius** - asmens higienos priemonė skirta apvalyti išangei nuo ekskrementų po tuštinimosi. Taip pat naudojamas šluostymuisi nusišlapinus.

Istorija
--------

### Iki tualetinio popieriaus

Medinis "tualetinis popierius", kaip manoma, apie 710 - 784 m naudotas Japonijoje.
Tai, ką higienos tikslais žmonės naudojo prieš išrandant tualetinį popierių priklausė nuo jų gamtos, kultūros, socialinės padėties ir išradingumo. Paprasti žmonės dažniausiai naudojo plačiai prieinamas medžiagas: smėlį, akmenukus, žolę, įvairių augalų (pvz. kanapių) lapus, šieną, įvairius pagaliukus, vilną, moliuskų kriaukles. Įprasta buvo tuštintis į upes ir ten apsiplauti. Paplitus spaudai, žmonės ėmė naudoti senus laikraščius ir žurnalus.

Skirtumai pagal šalis: 

* Indijoje su vandeniu prausti intymias vietas buvo leidžiama tik kaire ranka.
* Musulmonai dėl pagarbos popieriui, ant kurio užrašytas *Koranas*, tualetinio popieriaus nepripažįsta, naudoja vandenį ir taip pat kairę ranką.(Dabar islamo šalyse po truputį plinta šiek tiek drėgnas popierius labiau skirtas odos nusausinimui po plovimo).
* Senovės graikai higienai naudojo akmenukus, molio gabaliukus.
* Senovės Romoje naudotos ant lazdelės užmautos kempinės, kurias laikydavo pasūdytame vandenyje ąsočiuose. Ši priemonė buvo skirta daugkartiniam naudojimui.
* Prancūzijos karaliai apsivalydavo nėriniuotu audiniu.
* Anglų lordai - knygų puslapiais.
* Havajuose higienai buvo naudojami kokoso riešutų kevalai.
* Eskimai apsivalydavo sniegu arba tundros samanomis.

Manoma, kad Lietuvoje iki tualetinio popierio žmonės daugiausiai naudojo lapus ir šieną.

### Kinija

Pirmą kartą rašytiniuose šaltiniuose apie tualetinio popieriaus naudojimą užsimena Kinijos mokslininkas Yan Zhitui 589 - ais mūsų eros metais. 851 m. arabų keliautojai aprašo, kad kinai nesirūpina švara, nes po gamtinių reikalų vietoj vandens naudoja popierių. XIV a. Kinijos imperatoriui ir jo aplinkai nuolat gaminamas tualetinis popierius. 1391 m. duomenimis, imperatoriškajai šeimai teko 15 000 lapelių vien tik parfumuoto tualetinio popieriaus.

### Europa ir Šiaurės Amerika

Europoje popierius higienos tikslais imtas naudoti vėliau. Vienas pirmųjų paminėjimų rašytiniuose šaltiniuose - Francua Rable satyrinis kūrinys "Gargantiua ir Pantagriuelis". (1532 m - 1534 m) rašo, kad švariai nusivalyti pasturgalio popierius nepadeda, tam geriau tinka gyvos žąsies plunksnos.

Pirmąjį supakuotą fabrikinės gamybos tualetinį popierių 1857 m išleido amerikietis Joseph C. Gayetty iš Niujorko. Šis popierius buvo pavadintas gydomuoju dėl jo sudėtyje esančių alavijų. Ritinėlis, kuriame buvo 500 lapelių, kainavo 50 JAV centų. Ant kiekvieno lapelio buvo atspausdintas kompanijos savininko Joseph C. Gayetty vardas. 1880 m JAV popieriaus kompanija Albany Perforated Wrapping (A.P.W.) pristatė perforuotą tualetinį popierių. "Scott Paper Company" 1890 m taip pat ėmė gaminti tualetinį popierių, tačiau dėl intymios šios priemonės paskirties savininkas nesutiko ant pakuočių spausdinti savo kompanijos pavadinimo. 1935 m Amerikoje imtas reklamuoti tualetinis popierius "be rakščių", iki tol, dėl netobulų gamybos technologijų, popieriuje pasitaikydavo medžio atplaišėlių. 1942 m Didžiosios Britaniojos rinkoje pasirodė dvisluoksnis tualetinis popierius iš "St. Andrew's Paper Mill" firmos. Pradėtas gaminti minkštesnis popierius, tačiau išliko ir pigus "kietasis". 2001 m amerikiečių kompanija "Kimberly - Clark" pristatė drėgną tualetinį popierių ritinėliuose.

Dizainas
--------

Šiandien pasaulyje gaminamas įvairiausių dydžių, formų, spalvų, storių tualetinis popierius. Jau pačioje produkto gamybos pradžioje verslininkai rūpinosi dizaino sprendimais, kūrė įvairias rinkodaros idėjas. Anglijoje 1943 m. ant tualetinio popieriaus kartu su antinacistiniu šūkiu buvo spausdinamas Adolfo Hitlerio atvaizdas. Prieštaringai vertinamų politikų ar šou pasaulio veikėjų veidai spausdinami ant tualetinio popieriaus ir šiandien (pvz. Džordžo V. Bušo, Paris Hilton).[reikalingas šaltinis] Tačiau neprigijo idėja ant tualetinio popieriaus spausdinti reklaminius pranešimus - firmos bijojo pakenkti savo įvaizdžiui.

Tualetinio popieriaus spalvas dizaineriai derina prie vonios kambario interjero. (Parfumuotam spalvotam popieriui dažnai parenkamas panašios spalvos vaisiaus aromatas). Ant popieriaus spausdinami įvairūs paveikslėliai. Parduodamas ir prabangus, išskirtinio dizaino higieninis popierius, kuris mažai kuo panašus į tradicinį. Ant tualetinio popieriaus spausdinami žaidimai, galvosūkiai, pvz. sudoku.

Verslas
-------

### Pasaulis

Tualetinio popieriaus gamyba - didelis verslas. Vien tik JAV metinė šio produkto rinka vertinama apie 2.4 milijardo dolerių. Didžiausi Amerikos tualetinio popieriaus gamintojai: "Kimberly Clark", "Georgia Pacific", "Fort James", "Marcal", "Procter & Gamble".

Statistika:

* Kasdien žemėje sunaudojama apie 83 048 116 ritinėlių tualetinio popieriaus, o tai sudaro 30.6 milijardo ritinėlių per metus arba po 961,2 ritinėlio per sekundę.
* Pasaulyje yra apie 5000 kompanijų, gaminančių tualetinį popierių.
* Vidutinė amerikietė tualete per savo gyvenimą praleidžia maždaug 32 mėnesius (vyras - 25 mėn).

### Lietuva

Lietuvoje sparčiai auga tualetinio popieriaus sunaudojimas (apie 15 proc. per metus). Tualetinio popieriaus rinkoje dominuoja didžiausias higieninio popieriaus gamintojas Baltijos šalyse AB "Grigiškės" - apie 70 proc. Lietuvos rinkos (22proc. visos Baltijos šalių rinkos). Po maždaug 15 proc. pardavimų sudaro UAB "Eseira" (veikia Ramygaloje) produkcija ir importuotojų gaminiai. Tualetinį popierių Lietuvoje taip pat gamina UAB "Dzūkijos popierius" (veikia Alytuje).

2006 m duomenimis, Baltijos šalių tualetinio popieriaus rinką sudarė daugiau negu 203 mln. ritinėlių. Vidutinis tualetinio popieriaus sunaudojimas vienam Baltijos šalių gyventojui per metus:

* Estijoje - 35 ritinėliai.
* Latvijoje – 26 ritinėliai.
* Lietuvoje - 30 ritinėlių.

Ekologija ir alternatyvos
-------------------------

Tualetinis popierius dažniausiai gaminamas iš medienos. Tik maža dalis, prasčiausio popieriaus pagaminama iš antrinių žaliavų - makulatūros. Aplinkosaugos aktyvistai kaltina didžiąsias kompanijas ne tik dėl medžių kirtimo, bet ir dėl chemikalų, kurie reikalingi tualetiniam popieriui išbalinti, naudojimo. Žalieji skatina naudoti iš antrinių žaliavų pagamintą, nebalintą popierių, o dar geriau - pakeisti jį vandeniu. 

Viena iš alternatyvų tualetiniam popieriui - bide, išrasta 1710 m Prancūzijoje.

1980 m pradėtas gaminti japoniškas tualetas - tai tualeto, bide ir džiovintuvo mišinys.

Pramogos
--------

Tualetinis popierius atlieka ne tik higieninę funkciją. Kai kurie meninikai naudoja jį savo kūriniuose, kur jis dažniausiai simbolizuoja šiuolaikinės visuomenės gyvenimo detales, filosofiją…

Internete egzistuoja du tualetiniam popieriui skirti muziejai:  ir . Juose surinkta ne tik virtuali tualetinio popieriaus kolekcija nuo pat seniausių laikų, bet ir demonstruojami įžymybių parašai surinti ant tualetinio popieriaus.

Pasaulyje yra tualetinio popieriaus kolekcionierių, kurie renka pavyzdžius iš įvairių šalių. Internetiniuose aukcionuose taip pat galima įsigyti reto, įdomaus tualetinio popieriaus. 2007 m eBay aukcione buvo parduotas ir lietuviško tualetinio popieriaus ritinėlis. Pardavėjas, prisistatęs Seahawk300 iš Aliaskos, lietuvišką tuletinį popierių vadino pačiu prasčiausiu iš kada nors matytų. Ritinėlis buvo parduotas už beveik 5 dolerius (apie 12lt.), nors jo kaina rinkoje nesiekia ir 30 ct.

Šaltiniai
---------

1. ↑   www.toiletpaperworld.com
2. ↑   Archyvuota kopija 2016-06-24 iš Wayback Machine projekto.
3. ↑  "Gargantiua ir Pantagriuelis" angliškai
4. ↑   www.toiletpaperworld.com
5. ↑   Toilet\_paper#\_note-needham\_volume\_5\_part\_1\_123
6. ↑  prabangus popierius[neveikianti nuoroda]
7. ↑  sudoku popierius [neveikianti nuoroda]
8. ↑  statistika Archyvuota kopija 2008-07-04 iš Wayback Machine projekto.
9. ↑  www.biznews.lt Archyvuota kopija 2007-10-26 iš Wayback Machine projekto.
10. ↑  www.sekunde.lt[neveikianti nuoroda]
11. ↑   Archyvuota kopija 2016-06-24 iš Wayback Machine projekto.
12. ↑  www.kleercut.net  Archyvuota kopija 2011-08-31 iš Wayback Machine projekto.
13. ↑  brangus lietuviškas ritinėlis Archyvuota kopija 2007-10-11 iš Wayback Machine projekto.